﻿﻿ Увайшлі ў дзясятку — Івацэвіцкі веснік - газета Івацэвіцкага раёна || Ивацевичский район
Главная → 1 → Здарэнні → Служба МНС → Увайшлі ў дзясятку
Увайшлі ў дзясятку
25 июня 2013 - Александра Джежора
Штогадовы абласны конкурс “Лепшы начальнік змены падраздзяленняў Брэсцкага абласнога ўпраўлення МНС” днямі адбыўся ў вучэбна-трэніровачным комплексе пажарнай аварыйна-выратавальнай часці №1 г. Івацэвічы. У конкурсе прынялі ўдзел прадстаўнікі ўсіх райаддзелаў МНС вобласці, за выключэннем Ляхавіцкага і Жабінкаўскага райаддзелаў.
Конкурс складаўся з наступных этапаў: падцягванне на перакладзіне, бег 3000 метраў, пад’ём па штурмавой лесвіцы ў акно чацвёртага паверха, рашэнне тактычных заданняў і пераадоленне паласы псіхалагічнай падрыхтоўкі.
Па выніках конкурсу лепшы рэзультат і адпаведна першае месца ў прадстаўніка Брэсцкага пажарнага аварыйна-выратавальнага атрада. Другое і трэцяе месцы належаць начальнікам каравулаў Баранавіцкага гаррайаддзела па НС і Брэсцкага райаддзела па НС. Прадстаўнік нашага Івацэвіцкага райаддзела па надзвычайных сітуацыях, начальнік змены ПАВЧ №1 г.Івацэвічы Віталій Куратнік, заняў 9 месца.